b'\n_START_ARTICLE_\nAkvadukt (most)\n_START_PARAGRAPH_\nAkvadukt tudi akvedukt je vodni objekt ali mostu podoben objekt za pretok vode, zlasti preko globeli in strug. Je predhodnik dana\xc5\xa1njega vodovoda in eno najve\xc4\x8djih arhitekturnih \xc4\x8dudes Starih Rimljanov._NEWLINE_Beseda akvadukt izhaja iz latin\xc5\xa1\xc4\x8dine aqua - voda in ducere - voditi._NEWLINE_Pred Rimljani so jih gradili \xc5\xbee v Indiji in Perziji, vendar so jih najbolj izpopolnili prav Rimljani._NEWLINE_Za Rimljane so bili akvadukti izrednega pomena, saj so se lahko samo s pomo\xc4\x8djo njih hitro in enostavno oskrbovali z vodo vsa ve\xc4\x8dja mesta. Bili so zgrajeni po vseh delih Rimskega cesarstva od Nem\xc4\x8dije do Afrike, najve\xc4\x8d pa jih je bilo v samem Rimu._NEWLINE_Grajeni so bili iz kamna.'